اطہر متین کا قتل

اطہر متین سماء ٹی وی کے سینئر پروڈیوسر تھے۔ 18 فروری 2022ء کو صبح 8:29 بجے کراچی کے علاقے نارتھ ناظم آباد فائیو اسٹار چورنگی کے قریب کار پر فائرنگ کے واقعے میں متین جاں بحق ہو گیا۔  

پولیس اور ایف آئی آر کے مطابق واقعہ ڈکیتی کے دوران پیش آیا جب کہ واقعے کی تفتیش جاری ہے۔ سی سی ٹی وی کے مطابق یہ واقعہ صبح 8:29 پر پیش آیا۔ متین نے پسماندگان میں دو بیٹیاں اور بیوی چھوڑی ہے۔  

 رد عمل 

 وزیر اعظم عمران خان نے ہدایت کی کہ ملزمان کو انصاف کے کٹہرے میں لانے کی ہر ممکن کوشش کی جائے۔ انھوں نے گہرے دکھ کا اظہار کرتے ہوئے واقعہ کی شدید مذمت کی اور کہا کہ سوگوار خاندان کے غم میں برابر کے شریک ہیں۔ 

 گورنر سندھ عمران اسماعیل نے اطہر متین کے قتل کی شدید مذمت کرتے ہوئے ایڈیشنل آئی جی کراچی کو ملزمان کی گرفتاری کے لیے کارروائی کی ہدایت کردی۔  انھوں نے کہا کہ پولیس شہریوں کے جان، مال اور عزت کے تحفظ کو یقینی بنائے جبکہ سندھ حکومت لاقانونیت کے خاتمے کے لیے عملی اقدامات کرے۔ 

 وزیر اعلیٰٰ سندھ سید مراد علی شاہ نے متین کی ہلاکت پر افسوس کا اظہار کرتے ہوئے واقعے کا نوٹس لیتے ہوئے ایڈیشنل آئی جی کراچی سے فوری رپورٹ طلب کرلی۔ انھوں نے متعلقہ حکام کو قاتلوں کو فوری گرفتار کرنے کی بھی ہدایت کی۔ 

 حوالہ جات 

زمرہ:پاکستان میں غیر حل شدہ جرائم
زمرہ:پاکستان میں آتشیں اسلحہ سے اموات
زمرہ:پاکستان میں مقتول افراد
زمرہ:2022ء کی وفیات
زمرہ:2022ء میں پاکستان میں جرائم
زمرہ:پاکستان میں 2022ء میں قتل
زمرہ:ویکی ڈیٹا سے مطابقت رکھنے والی مختصر تفصیل